Paret vil også møte en sykepleier som gjennomgår all nødvendig informasjon om behandling, hvordan medisinene skal brukes og hva som skal skje videre i prosessen (blodprøver, ultralyd, sædprøve osv.).
I nedreguleringsfasen brukes et medikament som er med på å hemme kvinnens egen produksjon av kjønnshormoner. Dette gjøres for å skape best mulig forhold for den påfølgende stimuleringen. Det finnes i dag to typer behandlinger. De betegnes som henholdsvis lange og korte protokoller. Legen vil hjelpe deg til å velge det alternativet som er best for deg.
Når nedreguleringen er tilfredsstillende starter kvinnen på hormoner for å stimulere eggutviklingen. I løpet av hormonstimuleringen kontrolleres eggposenes (folliklene) antall og størrelse. Det varierer hvor mange dager det er nødvendig å sette hormonsprøyter avhengig av behandlingsregime. Det dreier seg normalt om 8-14 dager.
Sprøyten settes normal 34-38 timer før egguthenting. Ved egguthenting vil kvinnen få både beroligende og smertestillende medikamenter. Selve egguthentingen skjer ved at legen fører en tynn nål gjennom skjedeveggen og inn i eggstokken slik at eggene suges ut. Inngrepet skjer ved ultralydveiledning og tar 10-20 minutter.
Sædcellene blir også overført til den samme plastskålen slik at befruktningen kan skje. Se for øvrig informasjon om IVF og ICSI under Behandlinger.
Tilbakeføring av befruktet egg skjer som oftest 2-5 dager etter egguthenting. Embryo (befruktet egg) føres opp gjennom skjeden og inn til livmorhulen ved hjelp av et tynt kateter. Dette er normalt ikke forbundet med noe ubehag.
Etter tilbakeføring av befruktet egg er det viktig at egget får best mulig miljø i livmoren for å feste seg og utvikle seg. I den forbindelse benyttes ofte et hormontilskudd som skal tas daglig (se for øvrig ”Etter tilbakeføring av befruktet egg”). Etter ca. to uker tas en graviditetstest. Behandlingen fortsetter i 30 dager dersom graviditet bekreftes.